Rossiya tashqi ishlar vaziri Sergey Lavrov Turkiya va Eron tashqi ishlar vazirlari Mavlud Chovusho‘g‘lu va Javad Zarif bilan telefon orqali muloqot o‘tkazdi. Bu haqda Rossiya tashqi ishlar vazirligida ma’lum qilindi. "Vazirlar Halabning sharqiy qismi ozod qilingani va shahardan tinch aholining evakuatsiya qilingani kontekstida Suriyadagi vaziyatni va uning boshqa hududlaridagi tinch aholining ahvolini yengillashtirish vazifalarini muhokama qildilar", deb aytildi vazirlik xabarida. Uch davlat tashqi ishlar vazirlari Suriyadagi barcha muhtojlarga gumanitar yordam ko‘rsatish bo‘yicha xalqaro hamjamiyat sa’y-harakatlarini davom ettirish va Suriyada keng ko‘lamli siyosiy tartibga solishga o‘tishda ko‘mak ko‘rsatish muhimligini aytishdi. Bundan tashqari, Rossiya, Turkiya va Eron tashqi ishlar vazirlari yaqin orada uchrashishga kelishib olganlar.